27.02.2011 15:55   Ajalehes Welt am Sonntag avaldatud uuringu kohaselt on eriti mures endised Ida-Saksamaa liidumaade elanikud, vahendas  The Earth Times.    GfK turu-uuringute instituudi  korraldatud küsitluse kohaselt kardab 73% sakslastest, et tööjõu vaba liikumine viib tähendada neile töökohtade kaotust. Ida-Saksamaal pelgab tööturu avanemist 79% inimestest. Tuhandest küsitletust 43% kardab, et ohus on ka oskustööliste töökohad. "Suur hirm töökohtade kaotuse ees on levinud kogu ühiskonnas ja kõigis sotsiaalsetes klassides," ütles GfK uuringut läbiviinud töögrupi juht Klaus Hilbinger.    1. maist saavad kaheksa 2004. aastal Euroopa Liiduga ühinenud riigi kodanikud õiguse töötada  Saksamaal ja Austrias, mis on viimased riigid, kus veel piirang vabale tööturule kehtib.    2004. aastal ühines ELiga kokku kümme riiki - Küpros, Tšehhi, Eesti, Ungari, Läti, Leedu, Malta, Poola, Slovakkia ja Sloveenia.